Source: http://www.cargo-log.sk/?page_id=117&lang=sk
Timestamp: 2020-06-06 15:28:29+00:00

Document:
Cargo-Log.-Center » Dovozná daň a daňový zástupca – import z 3. krajín
Colné sluzby
Dovozná daň a daňový zástupca – import z 3. krajín
Európska únia tvorí súčasne aj colnú úniu, pri importe z 3. krajín má importér možnosť výberu členskej krajiny, v ktorej si chce nechať importovaný tovar precliť a pustiť do voľného obehu. Keďže daň z obratu po importe prináleží členskej krajine a sa v každom členskom štáte líši, špeciálne nariadenie zabezpečuje, že v prípade importu sa DPH platí v členskom štáte, v ktorom sa importovaný tovar pustí do obehu. V prípade, tovar sa preclieva v inom členskom štáte ako v ktorom sa pustí do obehu, importovaný tovar je potom oslobodený od zaplatenia dane v danom členskom štáte, v ktorom sa preclieva.
So zámerom zjednodušenia uplatňovania zákona o DPH pre zahraničných podnikateľov, ktorí dovážajú tovar z tretích štátov cez Slovenskú republiku do iného členského štátu bol do zákona o DPH s účinnosťou od 1.1.2005 doplnený nový § 69a upravujúci daňového zástupcu pri dovoze tovaru. Zjednodušenie spočíva v tom, že dovozca, ktorý je zahraničnou osobou a nie je platiteľom dane podľa zákona o DPH sa vo veci uplatnenia oslobodenia od dane podľa § 48 ods. 3 zákona o DPH nemusí registrovať za platiteľa dane na Daňovom úrade Bratislava I, ale môže sa dať zastúpiť daňovým zástupcom. Daňovým zástupcom môže byť len platiteľ dane so sídlom alebo bydliskom v tuzemsku. Dovozca – zahraničná osoba, ktorá dováža tovar z tretieho štátu cez Slovenskú republiku do iného členského štátu pre osobu identifikovanú pre daň v inom členskom štáte od 1.1.2005 môže pri uplatnení oslobodenia od dane podľa § 48 ods. 3 zákona o DPH postupovať dvomi spôsobmi:
1. zaregistruje sa na Daňovom úrade Bratislava I za platiteľa dane a uplatňuje práva a plní povinnosti vyplývajúce zo zákona o DPH,
2. dá sa zastúpiť daňovým zástupcom – platiteľom dane so sídlom alebo bydliskom v tuzemsku.
Ak si dovozca, ktorý je zahraničnou osobou, zvolí daňového zástupcu, nie je povinný podať žiadosť o registráciu pre daň podľa § 5 zákona o DPH.
Inštitút daňového zástupcu je možné využiť len v prípade, ak zahraničná osoba cez územie tuzemska dováža tovar z tretieho štátu, pričom sa ten istý tovar dodáva osobe identifikovanej pre daň do iného členského štátu. Ak bol tovar prepustený do voľného obehu v tuzemsku a následne bol spracovaný na iný tovar, nie je možné oslobodiť dovoz tovaru podľa § 48 ods. 3 zákona o DPH, pretože z tuzemska do iného členského štátu nebude dodaný ten istý tovar, ktorý bol dovezený z tretieho štátu.
Český podnikateľ – osoba identifikovaná pre daň v Českej republike si dovážal tovar z Ukrajiny cez Slovenskú republiku do Českej republiky. V Slovenskej republike bol tovar prepustený do voľného obehu. Keďže český podnikateľ bol v tuzemsku zastúpený daňovým zástupcom registrovaným v tuzemsku a tovar bol určený pre osobu identifikovanú pre daň v Českej republike, colný orgán po preukázaní týchto skutočností nevymeral českému dovozcovi daň z dovozu tovaru. Dovoz tovaru bol oslobodený od dane podľa § 48 ods. 3 zákona o DPH. Český podnikateľ podal daňové priznanie za príslušné zdaňovacie obdobie v súlade so platnými zákonmi v Českej republike. V prípade, že by to bol preclieval v Českej republike, colné orgány by mu boli daň z dovozu vyrubili okamžite.
©2010 All rights reserved Winery Corp., s.r.o.

References: § 69
 § 48
 § 48
 § 5
 § 48
 § 48